સાનિયા હાલમાં સાત મહિનાની પ્રેગ્નન્ટ છે. પોતાના બાળક વિશે તેણે કહ્યું કે, ‘હું અને શોએબ આતુરતાથી તેની રાહ જોઈ રહ્યા છીએ. ઘણા લોકો અંદાજ લગાવી રહ્યા છે કે તે ક્રિકેટર બનશે કે ટેનિસ ખેલાડી, પરંતુ તે કંઈપણ બને મને કોઈ વાંધો નથી. હું વ્યક્તિગત રીતે ઈચ્છું છું કે તે ડોક્ટર બને. અમે તેને તેના જીવનનો નિર્ણય તેના પર છોડી દઈશું.’ તેણે કહ્યું કે, ‘મને સતત પૂછવામાં આવે છે કે, બાળકની નાગરિકતા કઈ હશે. હું મારા દેશ માટે ટેનિસ રમું છું, જ્યારે શોએબ તેના દેશ માટે ક્રિકેટ. અમારા પરિવારમાં રાષ્ટ્રીયતાને લઈને કોઈ ચર્ચા નથી થતી.’